Centralele de apartament, interzise în UE. Noi prevederi pentru reducerea emisiilor și creșterea eficienței energetice a clădirilor, adoptate de Parlamentul European.
O nouă directive adoptată de Parlamentul European prevede eliminarea centralelor termice de apartament, până în 2040. Din 2025, statele europene nu vor mai avea voie să acorde subvenții pentru astfel de sisteme de încălzire.
Eliminarea treptată a centralelor termice pe bază de combustibili fosili, adoptată de Parlamentul European/Foto: Depositphotos.com
Parlamentul European a aprobat, marți, directiva referitoare la schimbările climatice, care include și interzicerea centralelor termice de apartament, printre alte măsuri.
Încă din ianuarie 2024, Parlamentul European și Consiliul European au ajuns la un acord pentru a reduce emisiile și consumul de energie al clădirilor din întreaga Uniune Europeană. Directiva aprobată marți de parlamentarii europeni vine în sprijinul eforturile de decarbonizare a clădirilor de pe teritoriul statelor membre și vizează și eliminarea treptată a centralelor de apartament.
CITEȘTE ȘI:
Centralele de apartament, eliminate din Uniunea Europeană până în 2040. Strategia pentru reducerea emisiilor și creșterea eficienței energetice a clădirilor
"Statele membre trebuie să adopte măsuri pentru a decarboniza sistemele de încălzire și a elimina treptat combustibilii fosili din instalațiile de încălzire și răcire, obiectivul fiind eliminarea completă a centralelor termice pe bază de combustibili fosili până în 2040.
Subvenționarea centralelor individuale pe bază de combustibili fosili va fi interzisă începând din 2025. Va fi în continuare posibil să se acorde stimulente financiare pentru sistemele de încălzire hibride, cum ar fi cele care combină o centrală pe combustibili fosili (centrala termică de apartament – n. red.) cu o instalație termică solară sau o pompă de căldură", potrivit directivei aprobate de Parlamentul European.
Implementarea acestei schimbări va necesita aplicarea unui set de măsuri clare și care urmează să aibă o valabilitate tranzitorie, menite să sprijine statele membre în eliminarea centralelor de apartament și identificarea unor surse de încălzire alternative.
Potrivit directivei UE, toate clădirile rezidenţiale şi nerezidenţiale noi trebuie să aibă emisii din combustibili fosili egale cu zero, începând cu 1 ianuarie 2028 pentru clădirile aflate în proprietate publică şi începând cu 1 ianuarie 2030 pentru toate celelalte clădiri noi, cu posibilitatea unor derogări specifice.
Pentru a deveni lege, directiva trebuie să fie aprobată oficial și de către Consiliul UE.
Centralele de apartament, interzise în blocurile noi din Cluj-Napoca
În iulie 2023, decizia privind interzicerea centralelor de apartament, în cazul blocurilor noi, a fost amânată de Guvern. În Cluj, montarea de centrale termice individuale de apartament, în imobilele noi, a fost interzisă din ianuarie 2022.
CITEȘTE ȘI:
Măsura interzicerii centralelor de apartament, în cazul construcțiilor noi, amânată de Guvern
În ianuarie 2022, Consiliul Local Cluj-Napoca adopta proiectul care interzice centralele individuale în blocurile noi cu mai mult de șase apartamente.
"La clădirile noi cu mai mult de șase unități locative, se interzice montarea instalațiilor individuale de gaz pentru încălzire/apă caldă menajeră. Aceste clădiri vor fi racordate la sistemul centralizat de încălzire/apă caldă sau la instalații de încălzire/apă caldă de scară, bloc sau cvartal", se arată în proiectul de hotărâre care a fost votat de consilierii clujeni.
Măsura are în vedere protejarea mediului înconjurător și asigurarea unei calități a aerului mai bună.
Încă din primăvara lui 2021, edilul Clujului Emil Boc anunța "noua viziune" privind reducerea poluării care va fi aplicată în Capitala Ardealului.
"Orice proiectare a blocurilor noi care au mai mult de 6 apartamente vor avea în viitor două alternative: fie se conectează la sistemul de termoficare, fie se conectează la o singură centrală de bloc. Noi vom impune la toate construcțiile de blocuri să facă centrale de bloc. Vrem astfel să fim mai prietenoși cu mediul. Toate susținerile europene vin pentru acest tip de energie verde, nepoluantă", declara atunci primarul Emil Boc.
Măsura vizează doar noile imobile din oraș, context în care aceasta nu se aplică construcțiilor vechi.
CITEȘTE ȘI: